CELEX: 62019TN0157
Language: bg
Date: 2019-03-08 00:00:00
Title: Дело T-157/19: Жалба, подадена на 8 март 2019 г. — Șanli/Съвет

20.5.2019   
            
            
               BG
            
            
               Официален вестник на Европейския съюз
            
            
               C 172/36
            
         
      Жалба, подадена на 8 март 2019 г. — Șanli/Съвет
      (Дело T-157/19)
      (2019/C 172/50)
      Език на производството: нидерландски
      
         Страни
      
      
         Жалбоподател: Dalokay Șanli (Ротердам, Нидерландия) (представител: D. Gürses, Rechtsanwalt)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  да отмени Регламент за изпълнение (ЕС) 2019/24 на Съвета от 8 януари 2019 г. и Решение (ОВППС) 2019/25 на Съвета от 8 януари 2019 г., и
               
            
                  —
               
               
                  да осъди Съвета да заплати съдебните разноски.
               
            
         Основания и основни доводи
      
      Жалбоподателят изтъква шест основания в подкрепа на жалбата.
      
                  1.
               
               
                  Включването на PKK в списъка вече не е обосновано, тъй като PKK не е терористична организация.
               
            
                  2.
               
               
                  Името на жалбоподателя не следва да се включва в списъка, тъй като никога не е осъждан или обвиняван за терористични престъпления.
               
            
                  3.
               
               
                  Не е доказано, че жалбоподателят е извършил терористични престъпления или че може да бъде свързан с такива действия. Не е доказано и твърдението, че е набирал хора и финансови средства.
               
            
                  4.
               
               
                  Нарушени са основното право на жалбоподателя на защита и правото на ефективна съдебна защита, тъй като жалбоподателят не може да се защити срещу повдигнатите му обвинения.
               
            
                  5.
               
               
                  Обжалваните актове на Съвета не са мотивирани в достатъчна степен, тъй като липсват доказателства, които да обосноват налагане на наказание.
               
            
                  6.
               
               
                  Нарушен е член 1, параграф 4 от Обща позиция 2001/931/ОВППС, тъй като Съветът не е представил точна информация или съответни документи, които да установяват, че е взето решение от компетентен орган по смисъла на тази разпоредба.